તેમના ઘર તો કોઈ બચાવી ન શક્યું, પણ તેમના ઘરના ચૂલા પણ શનિવારે સળગ્યા નહોતા એ સંદર્ભમાં આ રહેવાસીઓએ અશ્રુભરી આંખે કહ્યું હતું કે ‘આ સંજોગોમાં અમને વિચાર આવ્યો કે આપણે તેમને માટે જમવાની વ્યવસ્થા કરવી જોઈએ. એ સાંભળીને બધા રહેવાસીઓએ જમવાની વ્યવસ્થા કરવા માટે તેમની પરિસ્થિતિ પ્રમાણે ફાળો આપ્યો હતો. એમાંથી પહેલા દિવસે અમે દાલ-ખીચડીની વ્યવસ્થા કરી હતી અને એ પણ અમારામાંની મહિલાઓ અને પુરુષોએ બનાવી હતી. બીજા દિવસે અમે છોલે બનાવ્યા હતા જેની સાથે ખાવા માટેના બ્રેડની વ્યવસ્થા અમારા વિસ્તારના સામાજિક કાર્યકર કમલેશ કપાસીએ કરી હતી. તેમણે તેમની દીકરીનો જન્મદિવસ આ રીતે મનાવ્યો હતો.’